Tóku gildi 26. maí 2000. Breytt með l. 76/2002 (tóku gildi 17. maí 2002), l. 26/2006 (tóku gildi 3. maí 2006), l. 108/2006 (tóku gildi 1. nóv. 2006 skv. augl. C 1/2006), l. 162/2010 (tóku gildi 1. jan. 2011), l. 77/2011 (tóku gildi 29. júní 2011) og l. 126/2011 (tóku gildi 30. sept. 2011).
Hver sá sem vill reka bílaleigu skal hafa til þess starfsleyfi [Vegagerðarinnar]. 1) Starfsleyfi skal veitt til fimm ára í senn að fenginni umsögn lögreglustjóra í því umdæmi sem bílaleiga mun hafa fasta starfsstöð. Gjald fyrir útgáfu starfsleyfis skal vera [25.000 kr.] 1)
[Vegagerðin] 1) skal halda skrá yfir þá sem leyfi hafa samkvæmt lögum þessum og birta hana með aðgengilegum hætti.
[Bílaleiga á grundvelli starfsleyfis skal rekin á fastri starfsstöð sem opin skal almenningi á tilgreindum tíma.] 1) [Afgreiðslutími skal auglýstur á skýran og ótvíræðan hátt og við hann skal staðið.] 1) Bílaleiga getur á grundvelli starfsleyfis sett á fót útibú. Á fastri starfsstöð skal framkvæmdastjóri eða yfirmaður fullnægja skilyrðum 4. gr. Fyrirsvarsmaður útibús skal einnig fullnægja skilyrðum 4. gr.
Heimilt er leyfishafa að leggja inn til [Vegagerðarinnar] 1) starfsleyfi sitt. Honum er óheimilt að segja upp starfsábyrgðartryggingu sinni skv. 4. gr. fyrr en að fenginni staðfestingu [Vegagerðarinnar] 1) á innlögn leyfisins.
1)L. 26/2006, 2. gr. Við gildistöku þeirra laga skulu starfsleyfi sem gefin hafa verið út halda gildi sínu í samræmi við leyfistímann, sbr. brbákv s.l.
Áður en starfsleyfi er veitt skal umsækjandi leggja fram skírteini um að hann hafi tekið starfsábyrgðartryggingu hjá [vátryggingafélagi sem hefur heimild til að veita þjónustu á Íslandi], 1) aflað sér bankatryggingar eða lagt fram aðra tryggingu sem [Vegagerðin] 2) metur gilda til að bæta leigutökum tjón er hann kann að baka þeim vegna vanefndar á leigusamningi. Nánari ákvæði um ábyrgðartrygginguna, m.a. um lágmarksfjárhæð og vátryggingarskilmála, skulu ákveðin með reglugerð.
1)L. 77/2011, 12. gr. 2)L. 26/2006, 3. gr. 3)L. 108/2006, 50. gr. 4)L. 76/2002, 36. gr.
[Bílaleigu er óheimilt að leigja út ökutæki nema það sé sérstaklega skráð hjá Umferðarstofu sem ökutæki sem leigt er í atvinnuskyni án ökumanns.] 1)
1)L. 26/2006, 4. gr.
[Vegagerðin] 1) afturkallar starfsleyfi bílaleigu ef umsækjandi hefur veitt rangar eða villandi upplýsingar til að fá leyfið eða fullnægir ekki lengur skilyrðum laga þessara.
[Vegagerðin skal hafa eftirlit með því að ákvæðum laganna sé fylgt. Bílaleigu er skylt að veita Vegagerðinni allar upplýsingar sem varða starfsleyfi hennar. Vegagerðin getur afturkallað starfsleyfi bílaleigu veiti hún Vegagerðinni ekki umbeðnar upplýsingar. Vegagerðinni er heimilt að fela faggiltum skoðunarstofum að sinna eftirlitshlutverki sínu samkvæmt lögunum.] 1)
1)L. 26/2006, 6. gr.
Ákvörðunum Vegagerðarinnar samkvæmt lögum þessum verður skotið til [ráðherra]. 1) Um málsmeðferð fer eftir ákvæðum stjórnsýslulaga, nr. 37/1993.] 2)
1)L. 162/2010, 226. gr. 2)L. 26/2006, 7. gr.